# Resolusjon om kunstig intelligens

**Vedtatt: 12.09.2023**

## Bakgrunn:

Det første digitale skiftet transformerte universitet og høgskolesektoren ved å introdusere datateknologi og automatisering.

Det revolusjonerte administrative prosesser, digitaliserte læringsressurser og ga nettbasert læring en fremtredende rolle. Denne utviklingen moderniserte undervisning og forskning, banet vei for fjernundervisning og forbedret tilgjengeligheten til kunnskap.

Nå er vi inne i det andre digitale skiftet drevet frem av kraftig programvare med kunstig intelligens, og studentparlamentet på Oslomet mener universitetet må arbeide på flere fronter for å sikre god undervisnings- og forskningspraksis med dette i mente.

## Studentparlamentet mener at:

* SP vil at universitetet skal lage retningslinjer som fremmer læring, etisk praksis, tverrfaglig samarbeid og inkluderende forskning innen kunstig intelligens.
* Det oppfordres til aktivt tverrfaglig samarbeid mellom fakulteter og institutter ved universitetet for å utveksle kunnskap og erfaringer om bruk av kunstig intelligens i ulike fagområder
* Oslomet skal forske på hvordan KI påvirker deres undervisning, praksis, vurderingsformer og læringsmiljø.
* Det bør utvikles lokale forskrifter om bruk av kunstig intelligens i eksamen som tar høyde for store behovsvariasjoner i de ulike fagfeltene.
* Oslomet skal arbeide for å involvere studenter i forskningsprosjekter og innovasjon innen kunstig intelligens. forskergrupper som involverer studenter, skal gis økt prioritet i lokale tildelinger.
* Oslomet skal være en aktiv pådriver for ansvarlig og etisk bruk av kunstig intelligens i samfunnet, og delta i den offentlige debatten om teknologiens innvirkning på utdanning og samfunn.
* Universitetet skal fremme entreprenørskap og innovasjon innen kunstig intelligens blant studenter og ansatte, og støtte oppstartsbedrifter og prosjekter som bruker kunstig intelligens.
* Studenter bør der det er relevant få en innføring i hvordan ulike typer KI kan brukes som forskningsverktøy.
* SP er positive til inn- og utveksling for undervisning- og forskningstilsatte (UF-tilsatte) og ph.d.-studenter, og mener det er viktig at OsloMet setter av midler til dette i sammenheng med forskning på Kunstig intelligens.
* Oslomet skal arbeide aktivt for å utvikle et inkluderende og mangfoldig forsknings- og læringsmiljø, der alle stemmer blir hørt og representert i arbeidet med kunstig intelligens.
* UF-ansatte burde ha en pedagogisk ressursbank som veileder dem i hvordan de best kan lage eksamens- og oppgaveformater som er i tråd med den teknologiske utviklingen.
* UF-ansatte bør forsøke å lage oppgaver og eksamener som inkluderer ulike informasjonsformater, kildemateriale og analyseobjekter, da disse vil være mindre egnet til å løses av kunstig intelligens alene.
* Oslomet skal utvikle etiske retningslinjer for bruk av kunstig intelligens i høyere utdanning, med søkelys på å beskytte studentenes personvern og sikre at teknologien brukes på en etisk forsvarlig måte.
* UF-ansatte skal publisere lett tilgjengelige retningslinjer for studenters bruk av kunstig intelligens til sine eksamener.
* Oslomet skal tilby kurs og opplæring for studenter i etiske problemstillinger knyttet til bruk av kunstig intelligens til eksamen, for å fremme ansvarlig praksis i forskning og undervisning.
* Det burde opprettes en KI-trainee- eller mentorordning slik at nyutdannede forskere og ph.d.-studenter og andre akademiske talenter sin kompetanse blir og utvikles på Oslomet.

**Begrepsforklaring**  
  
Kunstig intelligens (KI): Generell betegnelse for maskiner eller datamaskiner som utfører oppgaver som normalt krever menneskelig intelligens.